A BIZOTTSÁG HATÁROZATA
(2005. február 18.)
a Francia Polinéziából származó halászati termékek behozatalára vonatkozó különleges feltételek megállapításáról szóló 2003/760/EK határozat módosításáról
(az értesítés a B(2005) 356. számú dokumentummal történt)
(EGT vonatkozású szöveg)
(2005/154/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre (1) és különösen annak 11. cikke (1) bekezdésére,
mivel:
(1)
A 2003/760/EK (2) bizottsági határozatban a „Département de la Qualité Alimentaire et de l’Action Vétérinaire (DQAAV) du Service de Développement Rural du Ministère de l’Agriculture et de l’Élevage” szerepel mint Francia Polinézia halászati és akvakultúra-termékeinek a 91/493/EGK irányelvben megfogalmazott követelményeknek való megfelelés ellenőrzésére és hitelesítésére kijelölt illetékes hatóság.
(2)
A polinéziai közigazgatás szerkezetátalakítását követően az illetékes hatóság a „Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche” lett.
(3)
Ez az új hatóság képes a hatályos szabályok alkalmazásának hatékony ellenőrzésére.
(4)
A DQAAV hivatalos úton biztosította a 91/493/EGK irányelvben előírt halászati és akvakultúra-termékek egészségügyi ellenőrzési és nyomon követési szabványainak megfelelését, valamint az ugyanebben az irányelvben meghatározott higiéniai követelmények teljesítését.
(5)
Ezért a 2003/760/EK határozatot ennek megfelelően módosítani kell.
(6)
Az e határozatban előírt intézkedések összhangban állnak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/760/EK határozat a következőképpen módosul:
1.
A 1. cikk helyébe a következő lép:
„1. cikk
A »Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche« Francia Polinézia halászati és akvakultúra-termékeinek a 91/493/EGK irányelvben megfogalmazott követelményeknek való megfelelés ellenőrzésére és hitelesítésére kijelölt illetékes hatóság.”
2.
Az I. melléklet helyébe e rendelet mellékletének szövege lép.
2. cikk
Ezt a határozatot 2005. április 10-től kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2005. február 18-án.